CONTRACT DE SPONSORIZARE NR.

# Încheiat între

**XXXX**, persoană juridică română, cu sediul în XXXXXXXXXX înmatriculată la Registrul Comerţului sub nr XXXXXXXX cod de înregistrare fiscală RO XXXXXX, cont bancar XXXXXXXXXXXXXXXXX, deschis la XXXXXXXXXXXXXX, reprezentată legal de XXXXXXXXXXîn calitate de **Sponsor**, şi

**Asociația WWF Romania,**cu sediul social în: Bucureşti,  Sector 5, Bld. Tudor Vladimirescu, Nr. 29, România, înregistrată la Registrul Asociaţiilor şi Fundatiilor  cu nr. 24/02.11.2018, C.I.F. 18742789, cont bancar RO84BACX0000000032657250, deschis la banca UniCredit Bank SA, reprezentată pentru prezentul contract de către Orieta Hulea, în calitate de Director General,  numită în cele ce urmează “WWF RO ”, în calitate de reprezentant legal, cu rolul de **Beneficiar,**

Fiecare denumite în mod individual „partea” și împreună „părțile”.

În temeilul Legii nr. 32/1994 privind sponsorizarea, cu modificările și completările ulterioare, având în vedere:

1. Intenția comună a părților semnatare este să își expecute cu bună credință obligațiile pe care și le vor asuma prin prezentul Contract și vor depune toate diligențele necesare pentru a soluționa pe cale amiabilă orice diferent apărut în legătură cu validitatea sau rezultatele din interpretarea, executarea sau încetarea acestuia,
2. Părțile declară și garantează că a) ființează și functionează în mod legal; b) elementele de identificare ale părților sunt cele inserate în preambulul contractului; c) nu există niciun impediment de natură juridică sau de orice fel pentru încheierea și executarea prezentului Contract.
3. Prezentul Contract reprezintă voința reală a părților semnatare de a contracta și de a-și asuma obligațiile ce cad în sarcinile lor.

a intervenit prezentul contract de sponsorizare, denumit în cele ce urmează „Contractul”, în următoarele condiții:

**Art. 1. Obiectul contractului**

1.1. Obiectul contractului constă în sponsorizarea activităților de conservare derulate de Beneficiar în România pentru protejarea mediului sălbatic din Munții Carpați și din lungul Dunării.

**Art. 2. Valoarea contractului**

2.1.Valoarea prezentului contract este ... ron.

**Art. 3. Plata**

3.1. Plata se va efectua de către Sponsor fie în contul Beneficiarului prin virament direct: RO84 BACX 0000 0000 3265 7250, deschis la UniCredit Bank, Sucursala Grigore Mora, București, în termen de 10 zile lucrătoare de la data semnării prezentului contract.

**Art 4. Obligațiile Sponsorului**

**Sponsorul se obligă:**

4.1. Să vireze în contul Beneficiarului identificat la punctul 3.1 suma menționată la punctul 2.1,în cazul viramentului direct, până la data de XX.XX.2024

4.2. Să nu condiționeze sau direcționeze în vreun fel activitatea beneficiarului Sponsorizării.

**Art. 5. Obligațiile Beneficiarului**

1) Să organizeze o evidență contabilă corespunzătoare pentru consemnarea corectă a sponsorizării în bani;

2) Să folosească donația exclusiv pentru desfășurarea activității ce formează obiectul prezentului contract;

3) Să aducă la cunoștința publicului sponsorizarea prin promovarea numelui și a mărcii sponsorului, cu acordul acestuia, în conformitate cu Legea nr. 32/1994.

**Art. 6. Răspunderea contractuală**

6.1. Beneficiarul sponsorizării declară pe proprie răspundere că poate fi beneficiar al sponsorizării ce face obiectul prezentului Contract, în condițiile Legii nr. 32/1994, cu modificările ulterioare și înțelege să suporte orice eventuale daune suferite de Sponsor în cazul în care dovedește că Beneficiarul nu este îndreptățit să primească această sponsorizare.

**Art. 7. Încetarea contractului**

7.1. Prezentul contract va înceta în următoarele cazuri:

1. Îndeplinirea în mod corespunzător a tuturor obligațiilor asumate de către părți
2. Prin acordul de voință a ambelor părți contractante, manifest în scris prin act adițional
3. Prin reziliere, dacă una din părți nu-și îndeplinește obligația contractuală sau și-o îndeplinește necorespunzător după ce a primit din partea celeilalte părți o notificare scrisă prin care i se cere executarea obligației. Rezilierea operează de plin drept, fără nicio altă formalitate, fără punere în întârziere și fără intervenția instanței judecătorești.

7.2. Încetarea Contractului, indiferent de cauza de încetare, nu va avea niciun efect asupra obligațiilor deja scadente între părți și nici asupra obligațiilor privind respectarea confidențialității informațiilor sau asupra oricăror informații care prin natura lor supraviețuiesc și după încetarea prezentului Contract pe durată nedeterminată.

**Art.8. Legea aplicabilă. Litigii**

8.1. Prezentul Contract este guvernat de legea română.

8.2. Orice neînțelegeri apărute între părți în legătură cu derularea prezentului Contract vor fi soluționate pe cale amiabilă, în caz contrar urmând a fi supuse instanței judecătorești române competente.

**Art. 9. Prelucrarea datelor cu caracter personal**

9.1. În măsura în care anumite informații dezvăluite de una dintre Părți către cealaltă Parte sunt calificate drept „date cu caracter personal” în sensul legislației aplicabile în materia prelucrării datelor cu caracter personal, dezvăluirea respectiva va fi făcuta cu respectarea de către Partea care dezvaluie datele a tuturor cerințelor de protecție a datelor, astfel încat Partea care primeste datele să le poata prelucra în mod legal. Aceste cerințe includ, între altele, informarea adecvată, în limitele și condițiile prevăzute de lege, a persoanelor vizate cu privire la dezvăluirea și prelucrarea datelor lor în acest context.

9.2. În măsura în care anumite informații primite de una dintre Părți de la cealaltă Parte sau aflate de Parte în contextul derulării prezentului Contract sunt calificate drept „date cu caracter personal” în sensul legislatiei aplicabile în materia prelucrarii datelor cu caracter personal, Partea care capată acces la respectivele date le va prelucra cu respectarea tuturor cerințelor de protecția datelor.

9.3. Datele personale ale reprezentanților unei Părți precum și a managerilor de contract ori a oricăror alte persoane implicate în executarea contractului se vor prelucra de către cealaltă Parte în condițiile Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE („Regulamentul”), în scopul executării Contractului, al indeplinirii obligațiilor legale, precum și în scopuri legitime (ex. prevenirea fraudei, realizarea raportarilor interne etc.).

9.4. Fiecare Parte are obligația de a-si informa direct, conform art. 12 si 13 din Regulament, reprezentanții/ salariații imputerniciți în relația cu cealaltă Parte cu privire la prelucrarea datelor lor personale de către aceasta din urmă, pentru scopurile menționate anterior.

**Art. 10. Clauze diverse**

10.1. Modificarea prezentului contract poate fi făcută numai în scris prin acordul ambelor părți, sub forma unui act adițional.

10.2. Toate comunicările (notificări și solicitări trimise în legătură cu acest contract) care urmează a se efectua între părți, ca urmare a derulării contractului, vor fi efectuate la sediul fiecărui contractant, prin orice modalitate care asigură transmiterea textului și confirmarea primirii acestuia (poștă, poștă rapidă, curier sau email). Comunicările se vor considera a fi trimise la data indicată pe confirmarea de primire de la poștă sau pe raportul de confirmare a transmisiunii prin curier, ori email. Schimbarea adresei sediului social sau a numărului de telefon este opozabil ceilalalte părți numai în momentul aducerii la cunoștința sa.

10.3 Forța majoră – un eveniment independent de voința părților, imprevizibil și insurmontabil, apărut după încheierea contractului și care împiedică părțile să execute total sau parțial obligațiile asumate – exonerează de răspundere partea care o invoca în condițiile legii. Partea care invocă forța majoră este obligată să o aducă la cunoștință celeilalte părți, în termen de (5) cinci zile de la data apariției acesteia, prin notificarea scrisă și să ia toate măsurile posibile în vederea limitării consecințelor lui, urmând ca după (5) cinci zile calendaristice, Partea care invocă să remită documentele constatatoare certificate de Camera de Comerț și Industrie a României sau altă instituție abilitată în acest sens. Dacă în termen de 5 zile de la producere, eveniementul nu încetează, părțile au dreptul de să-și notifice încetarea, de plin drept, a prezentului contract, fără ca vreuna dintre ele să pretindă daune-interese.

10.4. Pe toată durata derulării prezentului Contract persoanele desemnate sunt:

*Pentru Sponsor:*

*Nume: ….*

*Email: ….*

*Tel: …*

*Pentru Beneficiar:*

*Ioana Popescu*

*Email:ipopescu@wwf.ro*

*Tel.:0741013245*

10.5. Părțile declară și garantează că ființează și funcționează în mod legal și că nu există niciun impediment de natură juridică sau de orice fel pentru încheierea și executarea prezentului Contract. Semnatarii prezentului Contract declară că au toate autorizațiile și/sau împuternicirile necesare în confirmitate cu legea română și actele constitutive ale societăților pe care le reprezintă pentru încheierea și semnarea prezentului contract și au capacitatea de a angaja în mod valabil persoana juridică pe care o reprezintă.

Prezentul contract a fost întocmit astăzi,XX.XX.2024, în 2 exemplare, câte unul pentru fiecare parte.

**SPONSOR BENEFICIAR**

………………….. **WWF România**

…………… Orieta Hulea

… Director General

**ANEXA 1**

**Angajamentul terților WWF față de clauzele de integritate**

WWF se angajează să respecte cele mai înalte standarde de profesionalism, integritate și etică la locul de muncă și în activitățile noastre. Astfel, WWF a adoptat Codul de etică al WWF (http://www.wwf.ro/cod\_etica/) și Politica WWF de prevenire și de investigare ale fraudelor și corupției(http://www.wwf.ro/antifrauda/). Acest angajament este fundamental pentru crearea unor soluții eficiente, durabile și echitabile pentru provocările actuale de mediu. Cum WWF este doar unul dintre numeroșii actori, ne așteptăm ca toți beneficiarii noștri, partenerii contractuali și alte părți cu care lucrăm să își asume următoarele angajamente:

1. Să respecte drepturile cetățenilor în conformitate cu legile naționale și internaționale obișnuite cu privire la drepturile omului, inclusiv pentru grupurile vulnerabile, precum copiii.

2. Să respecte și să ofere sprijin activ donatorului WWF pentru a asigura respectarea în mod rezonabil a tuturor legilor aplicabile, incluzând, dar fără a se limita la Codul Penal (Legea nr. 78/2000), Legea nr. 161/2003 și legislația similară din jurisdicțiile Beneficiarului.

3. Să respecte principiile de integritate în utilizarea fondurilor și a bunurilor care pot fi furnizate prin prezentul acord, inclusiv prin luarea de măsuri adecvate pentru prevenirea, detectarea și reacția la preocupări legate de delapidare sau cu privire la alte evenimente ilegale; aceasta include aplicarea de politici și proceduri adecvate și garantarea respectării lor de către angajați, subcontractanți sau terțe părți.

4. Să respecte și să protejeze angajații pentru a preveni și a reacționa la discriminare, hărțuire, abuz de putere și inechitate de gen la locul de muncă.

5. Să respecte drepturile forței de muncă cu privire la sănătate, siguranță, salarii și avantaje salariale echitabile, timpul de lucru, libertatea de asociere și de negociere colectivă, lipsa discriminării sau a tratamentului dur, lipsa muncii forțate și respectarea restricțiilor de muncă cu privire la copii, în conformitate cu Codul penal și Convenția Europeană a Drepturilor Omului, oricare dintre acestea este standardul mai înalt.

6. Să respecte standardele și acordurile privind confidențialitatea, incluzând, dar fără a se limita la schimbul de informații sensibile din punct de vedere comercial și de date cu caracter personal protejate de legislația aplicabilă.

7. Agentia garantează că nu a oferit niciodată, nici nu a dat sau nu a acceptat să dea vreunei persoane niciun stimulent sau nicio recompensă (sau orice altceva care ar putea fi considerat un stimulent sau o recompensă) în legătură cu încheierea sau cu executarea prezentului Contract. Nici nu există vreun conflict de interese cunoscut de Agentie, care să fi determinat WWF să semneze prezentul contract cu Agentia. Agentia va comunica în scris către WWF cu promptitudine orice conflict de interese care ar putea avea un impact negativ asupra WWF.

8. Să informeze WWF cu privire la orice încălcare a acestor angajamente în operațiunile Agentiei / contractantului sau în operațiunile părților finanțate de acesta sau a sub-contractanților săi. Consultați aici (http://www.wwf.ro/antifrauda/) informații despre locul unde trebuie raportate preocupările.

9. Agentia este de acord cu faptul că va solicita în scris oricăreia dintre părțile finanțate de el sau sub-contractanților săi în conexiune cu acest contract să respecte aceleași prezente angajamente.

**SPONSOR**

XXXXX

XXXXX